Salon Palloilijat

Salon Palloilijat eli SalPa on vuonna 1956 perustettu urheiluseura. Seuran lajeina ovat jalkapallo,
salibandy ja taitoluistelu. Seuran värit ovat sininen ja valkoinen. Salon Palloilijoiden urheiluseuraan kuuluu suuria määriä junioreita ja tällä hetkellä seura on Varsinais-Suomen toiseksi suurin jalkapalloseura.
Seuralla on jalkapallossa joukkue miesten toiseksi korkeimmalla sarjatasolla, Ykkösliigassa. Joukkueen kutsumanimi, ”Joutsenet”, perustuu Salon kaupungin entisen vaakunan joutseneen.
Jalkapallo.
Jalkapallo on ollut SalPan toiminnassa pääosassa aina seuran perustamisvuodesta 1956 lähtien. 
Seura on kautta aikain panostanut vahvasti junioritoimintaan ja Suomen pääsarjassa on pelannut lukuisia SalPan kasvatteja. Eräs seuran suurimmista saavutuksista onkin A-nuorten SM-hopea kaudelta 1982. 
Nuorten maajoukkueissa ovat kauden 2013 pelaajista pelanneet Niklas Friberg, Jaakko Oksanen, Oskari Jakonen ja Olli Lehtilä. 
SalPan B-tytöt pelasivat SM-sarjaa vuosina 2009-2010. SalPa järjestää myös junioreiden Salo Cup -turnausta elokuun kahtena viikonloppuna.
Miesten edustusjoukkueen historia.
Vuonna 1960 seura pelasi silloisella toiseksi korkeimmalla sarjatasolla, Suomisarjassa. Sen jälkeen SalPa on käynyt läpi useita sarjatasoja, niin IV-divisioonaa kuin Ykköstäkin. Viimeksi mainitussa SalPa pelasi toisen kerran kaudella 2001, jolloin joukkueen urheilutoimenjohtajana toimi Petri Jakonen. Pelaajia olivat muun muassa Marko Rajamäki ja Miikka Ilo. 
Kaudet 2002–2021 seuran edustusjoukkue pelasi Kakkosessa ja SalPa on pisimpään yhtäjaksoisesti kyseisellä tasolla pelannut seura.
Kauden 2022 päätteeksi SalPa nousi Ykköseen ja kauden viimeisessä ottelussa SalPa jäädytti kapteeninsa Iku Leinon pelinumeron 21. Kaudella 2023 SalPa pelasi historiansa ensimmäisen kerran valtakunnallista sarjaa ja myös ensimmäistä kertaa historiassaan säilytti sarjapaikkansa Suomen toiseksi korkeimmalla sarjatasolla. 
Kaudesta 2024 lähtien joukkuetta on valmentanut espanjalainen Jordi Aluja.
SalPan sijoitukset kausittain 2020-luvulla
2023 Ykkönen: 7. / 12
2022 Kakkonen lohko B: 1. / 13
2021 Kakkonen lohko B: 6. / 12
2020 Kakkonen lohko B: 9. / 12
SalPan sarjatasot kautta aikain
1956 - 1959: 3. korkein sarjataso
1960: 2. korkein sarjataso
1961 - 1969: 3. korkein sarjataso
1970 - 1972: 4. korkein sarjataso
1973: 5. korkein sarjataso
1974 - 1977: 4. korkein sarjataso
1978 - 1979: 3. korkein sarjataso
1980 - 1981: 4. korkein sarjataso
1982 - 1990: 3. korkein sarjataso
1991 - 1995: 4. korkein sarjataso
1996 - 2000: 3. korkein sarjataso
2001: 2. korkein sarjataso
2002 - 2022: 3. korkein sarjataso
2023:sta alkaen: 2. korkein sarjataso
Edustusjoukkueen taustayhtiö.
Swan Business &amp; Sports Oy on Salon Palloilijoiden miesten edustusjoukkueen toimintaa hallinnoiva yhtiö, joka perustettiin syksyllä 2021. Yhtiö vastaa edustusjoukkueen hallinnollisesta ja urheilullisesta toiminnasta yhteistyössä Salon Palloilijat ry:n kanssa. Yhtiön nykyiset osakkaat ovat Tero Karinti (toimitusjohtaja), Ville Holm, Harri Laisto, Juha Ahola, Tuukka Kahila, Tero Almi, Anthony Sundström, Ray Brännare ja Asmo Halinen.
SalPa:n edustusjoukkueen yhtiöittämissuunnitelmista uutisoitiin ensimmäisen kerran jo kesällä 2021. Yhtiön budjetti kaudella 2023 oli 281 000 euroa.
Kotistadion.
Salon Palloilijat pelaa kotiottelunsa Salon urheilupuistossa, joka sijaitsee 500 metrin päässä kaupungin keskustasta. Kentän yleisöennätys 2 984 on peräisin kesäkuulta 1999 (SalPa–Futistähdet), kilpailullisessa ottelussa suurin yleisömäärä on 1 313 (SalPa–TPS, Ykkönen 2023). Stadionin nykyinen kapasiteetti on 2 500 katsojaa.
Pelaajat ja valmentajat.
Nykyinen joukkue.
"Tilanne 6. huhtikuuta 2025."&lt;/small&gt;